Geltonieji gėrimai
Geltonieji gėrimai (kin. 黃酒, pinyin: huángjiǔ), arba ryžių vynas (kin. 米酒, pinyin: mǐjiǔ) – kiniškas terminas, apibūdinantis Tolimuosiuose Rytuose, ypač Kinijoje, gaminamus alkoholinius fermentuotus gėrimus. Priešingas baltiesiems gėrimams, gaminamiems distiliacijos būdu. Geltoniesiems gėrimams priskiriama daug įvairių rūšių. Visose yra palyginti nedaug alkoholio (iki 20 %). Šiai kategorijai priskirtina ir gerai visiems žinoma japoniška sakė.